Source: https://www.zakonypreludi.sk/zz/1971-104
Timestamp: 2019-06-17 14:37:02+00:00
Document Index: 11598693

Matched Legal Cases: ['§ 5', '§ 64', '§ 1', '§ 1', '§ 2', '§ 2', '§ 5']

104/1971 Zb. Vyhláška ministra národnej obrany Československej socialistickej republiky o náhradách prislúchajúci... | Aktuálne znenie
104/1971 Zb.
Vyhláška č. 104/1971 Zb.Vyhláška ministra národnej obrany Československej socialistickej republiky o náhradách prislúchajúcich sudcom z ľudu vojenských súdov
Čiastka 28/1971
Platnosť od 20.10.1971
Účinnosť od 01.11.1971
Vyhláškou č. 104/1971 Zb. stráca 1. novembra 1971 účinnosť § 5 vyhlášky č. 64/1961 Zb., no vyhláška č. 64/1961 Zb. stráca účinnosť 1. marca 1970 predpisom č. 13/1970 Zb.
Aktuálne znenie 01.11.1971
z 1. októbra 1971
o náhradách prislúchajúcich sudcom z ľudu vojenských súdov
Minister národnej obrany Československej socialistickej republiky po dohode s ministrom vnútra Československej socialistickej republiky, ministrom spravodlivosti Českej socialistickej republiky a ministrom spravodlivosti Slovenskej socialistickej republiky ustanovuje podľa § 64 ods. 4 zákona č. 36/1964 Zb. o organizácii súdov a o voľbách sudcov v znení zákona č. 156/1969 Zb.:
Sudcom z ľudu vojenských súdov, ktorí sú príslušníkmi ozbrojených síl a ozbrojených zborov v činnej službe, uhrádzajú hotové výdavky, ktoré vznikli vykonávaním sudcovskej funkcie alebo iných povinností spojených s touto funkciou, podľa príslušných služobných predpisov ako náhrady pri služobných cestách súčasti ozbrojených síl a ozbrojených zborov, ktorých sú sudcovia z ľudu príslušníkmi.
Sudcom z ľudu vojenských súdov patrí okrem náhrady hotových výdavkov (§ 1) za každý deň ich konania paušálna náhrada vo výške 15 Kčs, ktorú vypláca vojenský súd, pre ktorý bol sudca z ľudu zvolený.
Vykonávaním sudcovských funkcií (§ 1 a § 2) sa rozumie aj účasť sudcov z ľudu na školeniach, aktívoch a iných akciách, ktoré majú vzťah k funkcii sudcov z ľudu vojenských súdov a patria k ich úlohám.
Paušálna náhrada za konanie je funkčným požitkom podrobeným dani zo mzdy.
(1) Nárok na paušálnu náhradu (§ 2) sa musí uplatniť do 15 dní od výkonu sudcovskej funkcie na orgáne správy vojenského súdu, pre ktorý bol sudca z ľudu zvolený.
(2) O nároku na paušálnu náhradu rozhoduje náčelník vojenského súdu, pre ktorý bol sudca z ľudu zvolený.
Ustanovenie § 5 vyhlášky Ministerstva spravodlivosti č. 64/1961 Zb. o náhradách prislúchajúcich sudcom, ktorí svoju funkciu vykonávajú popri svojom zamestnaní, stráca v odbore vojenského súdnictva účinnosť.
Táto vyhláška nadobúda účinnosť 1. novembrom 1971.
Gen. Dzúr v. r.